Pieter Huistra

Pieter Huistra (s. 18. tammikuuta 1967) on alankomaalainen jalkapallovalmentaja ja entinen laitahyökkääjä. 

Ura pelaajana

Huistra aloitti pelaajauransa FC Groningenissa 1984. Hän ei kuitenkaan onnistunut murtautumaan avauskokoonpanon mieheksi heti uransa alussa, vaan haki kaudella 1986–1987 lisävauhtia uralleen BV Veendamista, joka pelasi tuolloin Eredivisiessä. Veendamissa Huistra kuului avainpelaajiin ja seuran pudottua pääsarjasta siirtyi Huistra FC Twenteen. 

Kolmen Twente-kauden jälkeen Huistra siirtyi Skotlannin valioliigaan Rangersiin ensimmäisenä alankomaalaispelaajana. Walter Smithin valmentamassa Rangersin kultajoukkueessa Huistra juhli viittä liigamestaruutta, kahta cupin mestaruutta sekä kahta liigacupin voittoa. Hän pelasi Rangerissa 158 liigaottelua ja iski niissä 26 maalia.

Rangersista Huistra siirtyi 1995 japanilaiseen Sanfrecce Hiroshimaan, josta siirtyi 1997 takaisin Groningeniin. Ura kasvattajaseurassa ei kuitenkaan lähtenyt nousuun ja Huistra siirtyi kauden jälkeen belgialaiseen Lierseen. Tuoreessa Belgian mestariseurassa Huistra voitti cupin mestaruuden 1999.

Liersestä Huistra siirtyi kaudeksi 2000–2001 takaisin kotimaahansa RBC Roosendaaliin, jossa päätti uransa kauden jälkeen.

Meriitit pelaajana

 Skotlannin-mestaruus (5): 1991, 1992, 1993, 1994, 1995
 Skotlannin cup (2): 1992, 1993
 Skotlannin liigacup (2): 1992, 1993
 Belgian cup: 1999
 Belgian supercup: 1999

Ura valmentajana

Valmennusuransa Huistra aloitti vuonna 2001 Jong Groningenin juniorivalmentajana. Heinäkuussa 2005 hän siirtyi apuvalmentajaksi SBV Vitesseen, jossa hän toimi Edward Sturingin ja Aad de Mosin aisaparina kesään 2008 saakka. 'Ook Pieter Huistra in beeld als beloftencoach bij Ajax' 

Kesällä 2008 Huistra jatkoi uraansa AFC Ajaxin apulaisvalmentajana. Huistra neemt tijdelijk taken Witschge over bij Ajax  Huhtikuussa 2009 hän allekirjoitti kolmivuotisen sopimuksen Ajaxin juniorijoukkueen päävalmentajan tehtävistä. 'Pieter Huistra komende twee jaar trainer Jong Ajax' 

Tammikuussa 2010 uutisoitiin, että Huistra siirtyy kesällä 2010 Ron Jansin seuraajaksi FC Groningenin päävalmentajaksi. Huistra en Van de Looi nieuwe technische staf FC Groningen  Huistran debyyttikaudella Groningen sijoittui Eredivisessä viidenneksi, mikä oli paras sijoitus sitten kauden 2005/06. Toinen kausi sujui kuitenkin murheellisemmin ja Huistra sai potkut toukokuussa 2012 Groningenin jäätyä liigassa vasta sijalle 14. Huistra licencié 

Kesäkuun alussa 2012 Huistrasta tuli Eredivisiestä pudonneen De Graafschapin päävalmentaja. Huistra nieuwe coach van gedegradeerd De Graafschap  Huistran tavoitteena oli nostaa seura takaisin pääsarjaan, mutta kausi päättyi Eerste Divisiessä sijalle 8. Kun seuraavakin kausi sujui kehnosti, seurajohto erotti Huistran joulukuussa 2013.Calderwood returns to Holland to manage De Graafschap 

Joulukuussa 2014 Huistra palkattiin Indonesian maajoukkueen tekniseksi johtajaksi.PSSI Tunjuk Pieter Huistra Sebagai Direktur Teknik Toukokuussa 2015 hänestä tuli maajoukkueen päävalmentaja.Indonesia's Dutch coach Pieter Huistra learns to work in uncertain times Indonesia karsiutui Huistran alaisuudessa MM-kisoista 2018. Kesällä 2016 hänet korvasi Alfred Riedl.PSSI CHOOSE RIEDL AS INDONESIA COACH ONCE AGAIN

Lähteet

Luokka:Alankomaalaiset jalkapalloilijat
Luokka:Alankomaalaiset jalkapallovalmentajat
Luokka:Vuonna 1967 syntyneet
Luokka:Elävät henkilöt